Otsamoreenid ja põikoosid moodustavad mandrijää servamoodustisi. Eestis on viis jää kestvamaid seisakuid ja ajutisi pealetunge tähistavat vallide, seljakute, künniste ja küngastega markeeritud mandrijää servamoodustiste vööndit: Haanja, Otepää, Sakala, Pandivere ja Palivere. Loomulikult ei pruugi pinnavormid ühe ja sama vööndi servaalal olla rangelt ühevanuselised, sest kohati võis liustik ühes paigas peatuda, teisal taanduda, kolmandas kohas aga hoopis edasi tungida. Sellised servamoodustiste vööndid on sageli katkendlikud või kaovad hoopis.